Rossiya poytaxti Moskvada 5 oktyabrdan boshlab masofadan turib ishlashga o‘tish majburiy bo‘ladi. Bu haqda shahar meri Sergey Sobyaninning blogida xabar qilindi. Sobyaninning tegishli farmoniga binoan, ish beruvchilar kamida 30 foiz xodimlarni masofadan turib ishlashga o‘tkazishlari shart. Shuningdek, 65 yoshdan oshgan va surunkali kasalliklarga chalinganlarning hammasini masofadan ishlashga o‘tkazish zarur. «Ish joyida mavjudligi tashkilot faoliyati uchun juda muhim bo‘lganlar»ga istisno qilinishi mumkin. Masofadan turib ishlashga o‘tish talabi mudofaa korxonalari, «Rosatom», «Roskosmos» korxonalari va ushbu korxonalar faoliyatini qo‘llab-quvvatlovchi «elektron texnik sanoat» kompaniyalariga taalluqli emas.